pythainlp/thai-wiki-dataset-v4 huggingface dataset:
เซอร์ไวเวอร์ซีรีส์ (2013)

เซอร์ไวเวอร์ซีรีส์ (2013) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2013 ซึ่งจัดเป็นปีที่ 27 แล้ว สถานที่จัดคือ ทีดีการ์เดน ในเมืองบอสตัน, รัฐแมสซาชูเซตส์ สหรัฐอเมริกา เมื่อวันที่ 24 พฤศจิกายน ค.ศ. 2013
เบื้องหลัง.
ในศึกรอว์ (4 พฤศจิกายน 2013) ทริปเปิล เอช กับสเตฟานี แม็กแมน เรียก บิ๊กโชว์ ออกมาเคลียร์กัน และทริปเปิล เอชก็ถามว่านายต้องการอะไรกันแน่ บิ๊กโชว์บอกว่าเขาไม่ต้องการเงินหรอก แต่เขาอยากจะทำในสิ่งที่เขารัก อยากเป็นนักมวยปล้ำ ได้ปล้ำต่อหน้าแฟนๆ ทุกคน ทริปเปิล เอชโมโห แต่สเตฟานีบอกให้ใจเย็นๆ และเธอก็รับปากบิ๊กโชว์ ให้กลับเข้าทำงานเหมือนเดิม บิ๊กโชว์ยังเรียกร้องโบนัสก้อนโตด้วย แต่สุดท้ายก็บอกว่าเขาพูดเล่น เขาบอกแล้วว่าเงินน่ะไม่สำคัญหรอก แต่เขาอยากจะเป็นหน้าเป็นตาของสมาคม คราวนี้ สเตฟานีโมโห ไล่บิ๊กโชว์ให้ไปส่องกระจกดูตัวเองซะก่อน แต่ทริปเปิล เอชเข้ามาคุยอีกที คราวนี้บิ๊กโชว์บอกว่าขอชิงแชมป์ WWE กับ แรนดี ออร์ตัน ในศึก เซอร์ไวเวอร์ซีรีส์ แต่ทริปเปิล เอชไม่ยอมให้ และไล่บิ๊กโชว์ไปให้พ้น บิ๊กโชว์เดินจากไปและบอกว่าเตรียมเจอกับทนายความของเขาได้เลย เดี๋ยวจะไปยื่นหมายศาลให้บอร์ด WWE พรุ่งนี้เช้า ทริปเปิล เอชเลยจำใจต้องให้บิ๊กโชว์ชิงแชมป์ในศึก เซอร์ไวเวอร์ซีรีส์ แต่ก็ถูกสั่งให้ปล้ำแฮนดิแคปกับเดอะชีลด์ และแรนดี ออร์ตัน แบบ 4 รุม 1 บิ๊กโชว์ยังพอสู้ได้ แต่แล้ว เคน ก็ใส่สูทผูกไทเดินออกมา แล้วก็ไปหยิบเก้าอี้โยนให้พวกออร์ตันใช้ฟาดบิ๊กโชว์ ทำให้กรรมการสั่งยุติแมตช์ให้บิ๊กโชว์ชนะฟาล์วไป หลังแมตช์ ออร์ตันกับเดอะชีลด์ ยังเล่นงานบิ๊กโชว์ต่อด้วยเก้าอี้และขั้นบันไดเหล็ก ก่อนจะลากไป Triple Powerbomb ลงบนโต๊ะผู้บรรยายเป็นการปิดรายการ
ในศึกรอว์ (28 ตุลาคม 2013) ซีเอ็ม พังก์ และ แดเนียล ไบรอัน ได้ถูก เดอะไวแอ็ตต์แฟมิลี ลอบทำร้าย ในศึกรอว์ (11 พฤศจิกายน 2013) พังก์และไบรอัน ได้เจอกับ เดอะชีลด์ ผลปรากฏว่า ไฟในสนามดับลงและ อีริก โรแวน กับ ลู้ก ฮาร์เปอร์ มายืนอยู่บนเวที จากนั้นทั้งเดอะชีลด์ และไวแอ็ตต์แฟมิลี ก็ทะเลาะกันและก็ต่อยกันมั่วไปหมด เบรย์ ไวแอ็ตต์ กับ ดีน แอมโบรส มาเจรจากันแล้วตกลงจะร่วมมือกันกระทืบพังก์กับไบรอัน แต่พวก ดิ อูโซส์ กับ โคดี โรดส์ และ โกลดัสต์ วิ่งออกมาช่วยพังก์กับไบรอันไล่อัดสองทีมเหล่าร้ายกลับไปได้
ในศึกสแมคดาวน์ (15 พฤศจิกายน 2013) พังก์และไบรอัน ได้เจอกับ ไรแบ็ก และ เคอร์ติส แอ็กเซล สุดท้ายแมตช์จบลงโดยไม่มีผลการตัดสิน เพราะไฟในสนาบได้ดับลงอีกครั้ง และไวแอ็ตต์แฟมิลีก็โผล่มากลางเวที แต่พังก์กับไบรอันหายไปแล้ว ไวแอ็ตต์หาพังก์กับไบรอันไม่เจอ เลยจะไปอัดไรแบ็กกับแอ็กเซลแทน พังก์กับไบรอันโผล่ออกมาจากใต้เวทีแล้วเตะใส่พวกไวแอ็ตต์คนละทีก่อนจะวิ่งหนีไป
ในศึกรอว์ (18 พฤศจิกายน 2013) ได้มีการจัดแมตช์แทคทีม 12 คน ได้แก่ ซีเอ็ม พังก์, แดเนียล ไบรอัน, ดิ อูโซส์ (จิมมี และ เจย์ อูโซ), โคดี โรดส์ และ โกลดัสต์ เจอกับ เดอะชีลด์ (ดีน แอมโบรส, เซท โรลลินส์ และ โรแมน เรนส์) และ เดอะไวแอ็ตต์แฟมิลี (เบรย์ ไวแอ็ตต์, อีริก โรแวน และ ลู้ก ฮาร์เปอร์) สุดท้ายเป็นทีมของพังก์ที่ชนะไป หลังแมตช์ เดอะเรียลอเมริกันส์ ออกมาช่วยกับพวกเหล่าร้ายรุมกระทืบพังก์กับไบรอัน แต่แล้ว เรย์ มิสเตริโอ ก็ออกมาช่วยไล่อัดพวกเหล่าร้ายตกเวทีไปหมด
ผล.
ลำดับการถูกกำจัดออก.
<templatestyles src="การอ้างอิง/styles.css"/>^1 
<templatestyles src="การอ้างอิง/styles.css"/>^2
Dalahäst

ม้าไม้เป็นประเพณีการแกะสลักรูปปั้นม้าที่มีต้นกำเนิดจาก Nusnäs, Mora,Dalarna ประเทศสวีเดน
ปัจจุบันม้าไม้ได้กลายเป็นสัญลักษณ์ของ Dalarna และม้าส่วนใหญ่ถูกนำไปใช้เป็นของเด็กเล่น ม้าแกะสลักมีลักษณะสีแดงสดใส คาดลายด้วยสีฟ้า ขาว และน้ำตาล
Dalahästen เป็นหน่งในสัญลักษณ์ที่พบมากที่สุดในสวีเดน และยังเป็นวัฒนธรรมพ้นบ้านดังเดิมโดยเฉพาะอย่างยิ่งใสวีเดน
ประวัติ.
ม้า Dala เริ่มผลิตตั้งแต่ยุค 1600 โดยทำเป็นเฟอร์นิเจอร์แกะสลักและยังเป็นของเล่นในบ้าน ม้าเริ่มมีผลผลิตและคุณภาพสูงเมื่อปลายยุค 1800 และต้นปี 1900 ใน Riksväg, Bergkarlås และ Vattnäs ม้าไม้ได้กลายเป็นอุตสาหกรรมของครอบครัว นิลส์โอลสัน เมื่อปี 1982 
เมื่อปี 1993 สหรัญอเมริกาได้จัดงานเวิลด์แฟร์นิวยอร์กขึ้น Dalarhästen เป็นตัวแทนจากสวีเดนเข้าร่วมงานและได้กลายเป็นสัญลักษณ์ของสวีเดนตั้งแต่นั้นเป็นต้นมา ม้า Dalahästen ที่ส่งไปยังนิวยอร์กมีขนาดใหญ่ถึง 3 เมตร น้ำหนัก 1000 กิโลกรัม Dala ขนาดเล็กถูกนำไปขายที่ร้านของที่ะลึก
Dala ที่มีขนาดใหญ่ที่สุดในโลกตั้งอยู่บนทางหลวงหมายเลข 68 70/Riksväg ใน Avesta ซึ่งมีมีขนาด 13 เมตร และได้เปิดตัวในปี 1989 ม้า Dala เป็นของที่ระลึกที่ขายดีที่สุดสำหรับนักท่องเที่ยวที่มาสวีเดน Dala ทำรายได้ 24 ล้านดอลลาร์ต่อปี
รถไฟใต้ดินบราซิเลีย

รถไฟใต้ดินบราซิเลีย  นิยมเรียกสั้น ๆ ว่า เมโตร  เป็นระบบขนส่งมวลชนความเร็วสูงที่ให้บริการในเขตกรุงบราซีเลีย ประเทศบราซิล ดำเนินการโดยบริษัทรถไฟใต้ดินแห่งเฟเดอรัลดิสตริกต์  เปิดให้บริการครั้งแรกในปี ค.ศ. 2001 ปัจจุบันประกอบด้วย 24 สถานี 2 เส้นทาง รวมระยะทาง เปิดให้บริการระหว่างเวลา 06:00-23:30 น. ในวันจันทร์-เสาร์ และระหว่างเวลา 07:00-9:00 น. ในวันอาทิตย์
เขตชูโอ (โอซากะ)

เขตชูโอ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น เป็นที่ตั้งของศาลากลางจังหวัด และศูนย์กลางของธุรกิจการเงินของโอซากะ มีขนาดพื้นที่ทั้งสิ้น 8.88 ตารางกิโลเมตร และมีจำนวนประชากร 60,085 คน
รถไฟใต้ดินอาดานา

รถไฟใต้ดินอาดานา เป็นเส้นทางรถไฟใต้ดินระยะทาง 14 กิโลเมตร แนวเส้นทางเหนือ-ใต้ ผ่านใจกลางเมืองอาดานา มีจำนวน 13 สถานี สามารถขนส่งผู้โดยสารได้ 21,600 คนต่อเที่ยวต่อชั่วโมง ใช้เวลาเดินทางตลอดสาย 21 นาที
เส้นทาง.
รถไฟใต้ดินอาดานา ระยะทาง 13.926 กิโลเมตร เป็นทางใต้ดิน 3.521 กิโลเมตร ทางยกระดับ 5.332 กิโลเมตร และทางเสมอระดับ 5.073 กิโลเมตร
รายชื่อสถานี.
ทั้งหมด 13 สถานี แบ่งเป็นสถานีใต้ดิน 4 สถานี สถานียกระดับ 5 สถานี และสถานีระดับดิน 4 สถานี
รถไฟใต้ดินอัลมาเตอ

รถไฟใต้ดินอัลมาเตอ  เป็นระบบขนส่งมวลชนเร็วในอัลมาเตอ เมืองใหญ่ที่สุดของประเทศคาซัคสถาน เปิดให้บริการครั้งแรกเมื่อวันที่ 1 ธันวาคม ค.ศ. 2011 โดยใช้งบประมาณก่อสร้าง 1 พันล้านดอลลาร์สหรัฐ และใช้เวลาก่อสร้างนานกว่า 23 ปี เป็นระบบรถไฟใต้ดินแห่งที่สองในภูมิภาคเอเชียกลาง โดยแห่งแรกคือรถไฟใต้ดินทาชเคนต์ในประเทศอุซเบกิสถาน
รถไฟใต้ดินสายแรกของระบบมีระยะทาง 8.56 กิโลเมตร ประกอบด้วยจำนวนสถานีทั้งหมด 9 สถานี นอกจากนี้ยังมีสายอื่น ๆ ที่กำลังก่อสร้างและเป็นโครงการ โดยเมื่อทุกสายสร้างเสร็จแล้วจะมีระยะทางรวมทั้งระบบ 45 กิโลเมตร
วีรศักดิ์ นิลกลัด

วีรศักดิ์ นิลกลัด (ชื่อเล่น: แอ๊ด, นามปากกา: แอ๊ดดี้) เป็นผู้ประกาศข่าวกีฬาและผู้บรรยายกีฬาชาวไทย ที่มีรูปแบบการบรรยายอันเป็นเอกลักษณ์ และเป็นน้องชายแท้ ๆ ของพิศณุ นิลกลัด ซึ่งเป็นผู้รายงานข่าวกีฬาเช่นกัน
ประวัติ.
วีรศักดิ์ สำเร็จการศึกษาปริญญาตรีจากวิทยาลัยพลศึกษา กรุงเทพ และเป็นผู้สนับสนุนสโมสรฟุตบอลลิเวอร์พูล
วีรศักดิ์ เคยเป็นหนึ่งในทีมผู้บรรยายฟุตบอลให้แก่ซีทีเอชที่ได้รับสิทธิ์การถ่ายทอดสดฟุตบอลพรีเมียร์ลีก และใน พ.ศ. 2556 เขายังได้รับเชิญให้เป็นผู้ให้เสียงพากย์เกม"ฟีฟ่าออนไลน์ 3" ในเวอร์ชันภาษาไทยร่วมกับอดิสรณ์ พึ่งยา
พ.ศ. 2558 วีรศักดิ์ ได้รับเชิญพากย์ภาพยนตร์ครั้งแรกใน"สังเวียนเดือด" โดยให้เสียงเป็นผู้บรรยายการชกมวยซึ่งตรงกับบทบาทจริงของเจ้าตัว
ชีวิตส่วนตัว.
ด้านชีวิตส่วนตัว วีรศักดิ์ สมรสกับ สุวรรณี นิลกลัด มีลูกสาว 2 คน เป็นนักกีฬาโปโลน้ำทีมชาติไทย ได้แก่ วทานิย นิลกลัด ชื่อเล่น พิมพ์ และประณิศา นิลกลัด ชื่อเล่น แพน
สิ่งสืบเนื่อง.
ในวัฒนธรรมสมัยนิยม ของเครือข่ายสังคมเฟซบุ๊ก ปรากฏว่า มีผู้สร้างหน้าสำหรับแฟนเพจ ซึ่งล้อเลียนจากชื่อและนามสกุลของวีรศักดิ์ว่า "วิรศากดิ์ นิลกาด" เพื่อนำเสนอข่าวสารในวงการฟุตบอล รวมถึงเรื่องอื่น ๆ ด้วยวิธีการจำลองบุคลิกเฉพาะตัวของวีรศักดิ์หลายอย่าง เช่นภาพประกอบ หรือถ้อยคำสำนวนต่าง ๆ มานำเสนอในทางสนุกสนานขบขัน
ไทยพรีเมียร์ลีก ฤดูกาล 2557

ไทยพรีเมียร์ลีก 2557 (เป็นที่รู้จักกันในชื่อ โตโยต้าไทยพรีเมียร์ลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 18 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 ซึ่งฤดูกาลนี้จะเพิ่มทีมเข้าร่วมการแข่งขันเป็น 20 ทีม โดยจะทำการแข่งขันกันในระบบลีกเหย้า–เยือนพบกันหมด โดยปีนี้จะมีทีมที่ต้องตกชั้นทั้งสิ้น 5 ทีม
โดยฤดูกาล 2557 นี้ จะแข่งขันในวันที่ 22–23 กุมภาพันธ์ พ.ศ. 2557 ถึง 1–2 พฤศจิกายน พ.ศ. 2557 และจะมีการพักเลกในช่วงเดือนกันยายน (ทีมชาติไทยมีโปรแกรมแข่งขันกีฬาเอเชี่ยนเกมส์ที่อินช็อน ประเทศเกาหลีใต้)
สโมสร.
ศรีสะเกษ ซึ่งถูกพักการแข่งขันจากฤดูกาลก่อนหน้า จะได้ลงเล่นในฤดูกาลนี้ต่อ โดยที่จะไม่ตกชั้น และพัทยา ยูไนเต็ด ตกชั้นลงไปเล่นในไทยลีกดิวิชัน 1 2557 หลังจากจบการแข่งขันฤดูกาล 2556 ในอันดับสุดท้ายของตารางคะแนน
ทีมชนะเลิศจากยามาฮ่า ลีกวัน 2556 ได้แก่แอร์ฟอร์ซ เอวิเอ, ปตท. ระยอง และสิงห์ท่าเรือ ได้เลื่อนชั้นขึ้นมาเล่นในไทยพรีเมียร์ลีกฤดูกาลนี้
สนามเหย้าและที่ตั้ง.
1 เปลี่ยนชื่อจาก แอร์ฟอร์ซ เอวิเอ
2 เปลี่ยนชื่อจาก ชัยนาท
 "ณ วันที่ 2 พฤศจิกายน 2557"
สถิติผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 2 พฤศจิกายน 2557แหล่งข้อมูล: Thai Premier League"หมายเหตุ:"'† ทีมที่ลงเล่นฤดูกาลที่แล้วใน ดิวิชั่น 1
โรงเรียนบ้านค่าย

โรงเรียนบ้านค่าย เป็นโรงเรียนในระดับชั้นมัธยมศึกษาในจังหวัดระยอง และเป็นโรงเรียนประจำอำเภอบ้านค่าย
สัญลักษณ์ประจำโรงเรียน.
" รวงข้าว " คือ สัญลักษณ์ ของความเจริญงอกงาม ความอุดมสมบูรณ์
" คบเพลิง " คือ สัญลักษณ์ของการกีฬา ความสามัคคี รวมพลัง ของชาว บ.ค.
ประวัติโรงเรียน.
ก่อตั้งขึ้นเมื่อ พ.ศ. 2492 โดยอาศัยที่ดินของวัดบ้านค่ายในเนื้อที่ 12 ไร่เปิดทำการสอนในระดับชั้นม.1 - ม.3 เมื่อวันที่ 17 พฤษภาคม พ.ศ. 2492 โดยมีนายอร่าม เวชประสิทธิ์ รักษาการในตำแหน่งอาจารย์ใหญ่ และต่อมานายเอี่ยม จันทร์สว่างเป็นผู้บริหารคนแรก และในปีพ.ศ. 2496 เปิดทำการสอนในระดับชั้นม.4 - ม.6
ปีพ.ศ. 2504 ยุบชั้นม.1 และได้เปิดชั้นม.ศ.1 แทนชั้นม.4 เดิมจนถึงปีพ.ศ. 2506 จึงมีเฉพาะชั้นม.ศ.1 - ม.ศ.3
ปีพ.ศ. 2518 เปิดสอนในระดับชั้นมัธยมศึกษาตอนปลาย (ม.ศ.4 - ม.ศ.5)
ในปัจจุบัน โรงเรียนบ้านค่ายมีพื้นที่รวมทั้งสิ้น 44 ไร่ 1 งาน 7.6 ตารางวา เปิดทำการสอนแบบสหศึกษา ประเภทเดินเรียน แผนการเรียนเต็มรูปแบบ 12 - 12 - 12 / 8 - 8 - 8
คริสต์มาสอินอเมริกา

คริสต์มาสอินอเมริกา  เป็นอัลบั้มคริสต์มาสของเคนนีโรเจอส์ วางจำหน่ายครั้งแรกในปี 1989 และล่าสุดในปี 2013 
ภาพรวม.
อัลบั้มนี้เป็นอัลบั้มคริสต์มาสลำดับที่ของโรเจอส์และเป็นอัลบั้มแรกในรอบ 5 ปี โรเจอส์และนอร์แมนช่วยกันโปรดิวซ์เพลงคริสต์มาสคลาสสิครวมทั้งเพลงใหม่ชื่อต้นอัลบั้มด้วย
แม้ว่าเพลงชื่อต้นอัลบั้มจะไม่ได้ตัดเป็นซิงเกิล แต่อัลบั้มนี้ก็ติดชาร์ตใน Billboard 200 ที่อันดับ 119 และ ชาร์ตอัลบั้มคันทรีในอันดับที่ 45
ซัมติงอินไซด์โซสตรอง

ภาพรวม.
อัลบั้มนี้เป็นอีกหนึ่งอัลบั้มของโรเจอส์ที่เน้นไปยังแนวอดั๊ลท์คอนเทมโพรารี่เป็นหลัก แต่ว่าออกมาดีกว่าหลายอัลบั้มก่อนหน้านี้ของเขาที่หลังจากขึ้นอันดันที่ 17,18 และ 16 ในที่สุดเขาก็สามารถขึ้นมาถึงอันดับ 10 ได้ ด้วยอัลบั้มนี้
ซิงเกิล.
อัลบั้มนี้ก็ปล่อยซิงเกิลออกมามากมายเช่นเดียวกับอัลบั้มที่แล้ว มีทั้งหมด 5 ซิงเกิล ได้แก่ "When You Put Your Heart in It" ที่ปล่อยมาก่อนอัลบั้มจะวางขายในปี 1988 ติดอันดับที่ 26 ในชาร์ตเพลงคันทรีอเมริกา ซิงเกิลที่ 2 คือ Planet Texas (อันดับที่ 30 ในอเมริกา และ 11 ในแคนาดา) The Vows Go Unbroken (อันดับ 8 อเมริกา และ 26 แคนาดา) เพลงชื่อต้นอัลบั้ม (อันดับที่ 26 ในชาร์ต อดั๊ลท์คอนเทมโพรารี่)และซิงเกิลสุดท้าย Maybe ที่ร้องคู่กับ Holly Dunn (ขึ้นอันดับที่ 25 ในอเมริกา และ 17 ในแคนาดา)
เพลงคู่.
อัลบั้มนี้มีเพลงร้องคู่ด้วยกันถึง 3 เพลง ได้แก่ Maybe ที่ตัดเป็นซิงเกิล และอีกสองเพลงคือ "If I Knew Then (What I Know Now)" (กับ Gladys Knight) กับ If I Ever Fall in Love Again (กับ Anne Murray)
บาดาโลนา

บาดาโลนา (กาตาลาและ) เป็นเมืองทางตะวันออกของแคว้นกาตาลุญญา ประเทศสเปน ตั้งอยู่บนฝั่งซ้ายของแม่น้ำบาซ็อส และริมฝั่งทะเลเมดิเตอร์เรเนียน ด้านหลังคือทิวเขาซาร์ราลาดาดามารินา บาดาโลนาเป็นเทศบาลที่มีประชากรมากเป็นอันดับที่สี่ในแคว้นกาตาลุญญา (รองจากบาร์เซโลนา, ลุสปิตาแล็ตดายูบรากัต และตาร์ราซา) ได้รับสถานะเป็นนครในปี ค.ศ. 1897
รถไฟใต้ดินอัมสเตอร์ดัม

รถไฟใต้ดินอัมสเตอร์ดัม เป็นระบบขนส่งมวลชนแบบผสม (รถไฟใต้ดิน และรถไฟฟ้ารางเบา) ที่ให้บริการในเขตกรุงอัมสเตอร์ดัมและปริมณฑล ดำเนินการโดย Gemeentelijk Vervoerbedrijf
รถไฟใต้ดินมีจำนวน 4 เส้นทาง โดยมีสามเส้นทางเริ่มต้นที่สถานี Amsterdam Centraal โดยสายที่ 53 และ 54 เชื่อมต่อที่เมือง Diemen, Duivendrecht และ Amsterdam Zuidoost และสายที่ 51 เชื่อมต่อไปยังเมือง Amstelveen สายวงแหวน (สายที่ 50) เชื่อมต่อ Amsterdam Zuidoost ไปทางทิศตะวันตก โดยตัดผ่านตัวเมือง
โครงข่าย.
รถไฟใต้ดินมีจำนวน 4 เส้นทาง ได้แก่สาย Gein และสาย Gaasperplas (รวมกันเป็นสาย Oost) สาย Amstelveen และสายวงแหวน
ขบวนรถไฟฟ้า.
มีขบวนรถไฟฟ้าทั้งหมด 106 คัน
อันดับโลกเอฟไอวีบี

อันดับโลกเอฟไอวีบี  เป็นระบบการจัดอันดับทีมวอลเลย์บอลชายและหญิงทีมชาติที่เป็นสมาชิกของสหพันธ์วอลเลย์บอลระหว่างประเทศ ซึ่งเป็นหน่วยงานที่กำกับดูแลกีฬาวอลเลย์บอล การจัดอันดับขึ้นอยู่กับผลการแข่งขันโดยทีมที่ประสบความสำเร็จสูงสุดจะได้อยู่ในอันดับสูงสุด
การจัดอันดับอันดับโลกเอฟไอวีบีได้รับการปรับปรุงล่าสุดเมื่อวันที่ 1 ตุลาคม ค.ศ. 2022 โดย 3 อันดับแรก ในประเภททีมชายได้แก่ อันดับที่ 1 โปแลนด์, อันดับที่ 2 อิตาลี, อันดับที่ 3 บราซิล และในส่วนของประเภททีมหญิงได้แก่ อันดับที่ 1อิตาลี, อันดับที่ 2 บราซิล, อันดับที่ 3โปแลนด์
การจัดอันดับโลกทีมชุดใหญ่.
<templatestyles src="Col-begin/styles.css"/>
การจัดอันดับโลกทีมชาติชุดอายุไม่เกิน 23 ปี.
<templatestyles src="Col-begin/styles.css"/>
การจัดอันดับโลกทีมชาติชุดอายุไม่เกิน 21 ปี.
<templatestyles src="Col-begin/styles.css"/>
การจัดอันดับโลกทีมชาติชุดอายุไม่เกิน 21 ปี.
<templatestyles src="Col-begin/styles.css"/>
การคำนวณคะแนนแบบเก่า.
รอบคัดเลือก.
<templatestyles src="Col-begin/styles.css"/>
ทีมเยาวชน-ยุวชน.
<templatestyles src="Col-begin/styles.css"/>
รุ่งกานดา เบญจมาภรณ์

รุ่งกานดา เบญจมาภรณ์ หรือชื่อเดิม กานดา นามแป้นแย้ม ,รุ้งกานดา นามแป้นแย้ม (เกิด 10 มิถุนายน พ.ศ. 2485) ชื่อเล่น แมว เป็นนักแสดงชาวไทย เป็นที่รู้จักในชื่อ ป้าแมว ดาวพระศุกร์ จากเรื่อง ดาวพระศุกร์
ประวัติ.
รุ่งกานดา เบญจมาภรณ์ ชื่อเล่น แมว เกิดวันที่ 10 มิถุนายน พ.ศ. 2485 ป้าแมวเริ่มเข้าสู่วงการจากละครวิทยุ และทำงานเบื้องหลังกองถ่าย รวมทั้งพิมพ์บทละครโทรทัศน์ จนได้มารับบทบาท สายใจ ในละครเรื่อง พจมาน สว่างวงศ์ ในปี 2530 ทางช่อง 7 และรับงานแสดงเรื่อยมา โดยชีวิตส่วนตัว ป้าแมวเป็นโรคหอบหืด ,นิ่วในถุงน้ำดี และต้อกระจก
ป้าแมวได้เจออุปสรรคครั้งใหญ่เมื่อถูกไล่ที่ และต้องออกจากบ้านเลขที่ 6/432 ซอย 2/8 ม.บัวทองเคหะ ถ.บางกรวยไทรน้อย ต.บางบัวทอง อ.บางบัวทอง จ.นนทบุรี ภายในวันที่ 17 ส.ค. เพราะติดหนี้ธนาคารกรุงไทย สาขาบางบัวทอง เป็นจำนวนเงินทั้งสิ้น 5.5 แสนบาท แต่ไม่มีเงินเพียงพอ ประกอบกับประสบปัญหาเรื่องสุขภาพทางกาย ที่ถูกหลายโรครุมเร้าหนัก ส่งผลให้ตลอดเวลาที่ผ่าน เจ้าตัวไม่สามารถส่งเงินให้กับธนาคารได้ เพราะต้องเจียดมารักษาตัวจนหมด ทั้งยังไม่มีงานแสดงมานานแล้ว ชีวิตความเป็นอยู่ลำบากแร้นแค้น 
หลังจากที่ป้าแมวประสบปัญหาชีวิตที่ลำบากขัดสน พอได้แสดงละครโทรทัศน์ก็เริ่มมีฐานะทางการเงินที่ดีขึ้น และก็ยังรับงานแสดงเป็นบางครั้ง
ตั๋วแสดงการขาย

ตั๋วแสดงการขาย  เป็นเอกสารที่ใช้ในทางกฎหมาย ออกโดยผู้ขายสินค้าถึงผู้ซื้อสินค้า ซึ่งระบุถึงวันที่ สถานที่และจำนวนเงินหรือสิ่งมีค่าอื่นๆที่ได้รับจากการขาย ผู้ขายได้ขายสินค้าที่ผู้ขายครอบครองอย่างถูกต้องตามกฎหมายแก่ผู้ซื้อ เอกสารชนิดนี้เป็นหลักฐานลายลักษณ์อักษรที่แสดงถึงการโอนชื่อ สิทธิ์ จากผู้ขายให้แก่ผู้ซื้อ
ตั๋วแสดงการขายแบบสมบูรณ์
ตั๋วแสดงการขายแบบสมบูรณ์ไม่ได้แสดงถึงรูปแบบการรักษาความปลอดภัยใดๆ เป็นเพียงแค่เอกสารหลักฐานการโอน และการรับรองทรัพย์สินส่วนบุคคล เอกสารชนิดนี้เป็นเพียงสัญญาการซื้อ – ขายสินค้าที่ถูกกฎหมายโดยครอบคลุมด้วยกฎหมายของสัญญา
ตั๋วแสดงการขายแบบมีเงื่อนไข
ตั๋วแสดงการขายแบบมีเงื่อนไขหมายถึงการมอบหมายหรือการโอนทรัพย์สินส่วนบุคคลให้กับผู้อื่น โดยวิธีการชำระเงินที่รัดกุม ปลอดภัย รูปแบบอื่นของการรักษาความปลอดภัยในสินค้าเช่นจำนำและสิทธิในการครองครอบ
กึนเทอร์ กลอมบ์

กึนเทอร์ กลอมบ์ (17 สิงหาคม ค.ศ. 1930 – 13 สิงหาคม ค.ศ. 2015) เป็นทั้งนักฟุตบอลและผู้จัดการทีมฟุตบอลชาวเยอรมัน รวมถึงเป็นผู้ฝึกสอนทีมชาติไทยเมื่อครั้งที่เข้าร่วมการแข่งกีฬาฟุตบอลในโอลิมปิกฤดูร้อน 1968
ผลงานในระดับอาชีพ.
กึนเทอร์ กลอมบ์ เริ่มเล่นฟุตบอลในสโมสรฟุตบอลพรอยอูสเซนฮินเดนบูร์ก ในไซลีเชียตอนบน ภายหลังจากสงครามโลกครั้งที่สอง เขาได้ลี้ภัยไปยังเนือร์นแบร์ก และเล่นให้แก่สโมสรฟุตบอลทุสโพเนือร์นแบร์ก เขายังได้เรียนรู้ถึงอาชีพช่างเครื่อง โดยใน ค.ศ. 1951 เขาได้เรียนวิศวกรรมเครื่องกล ที่ซึ่งเขาสำเร็จหลักสูตรใน ค.ศ. 1954
เขาเป็นกองหน้าที่มีความคล่องตัวเป็นอย่างมาก โดยกลอมบ์กล่าวกับตัวเองว่า “ผมเล่นแบบเข้าถึงผู้รักษาประตูได้ทั้งหมด”
ผลงานการฝึกสอน.
เขาได้เป็นผู้ฝึกสอนให้แก่ทีมบอนเนอร์เอสทเซ (ค.ศ. 1965–1966) และเอสเพเฟาเกเฟรเชน 20 ค.ศ. 1968 กึนเทอร์ กลอมบ์ ได้รับการทาบทามจากเดทท์มาร์ คราเมอร์ ให้เข้าทำหน้าที่เป็นผู้ฝึกสอนแก่ทีมชาติไทย ซึ่งเป็นครั้งแรกที่เขาฝึกสอนในกีฬาฟุตบอลในโอลิมปิกฤดูร้อน 1968 และกลอมบ์ยังคงใช้เวลา 17 ปีในการฝึกสอนให้แก่ทีมชาติไทย โดยทีมชาติไทยที่เขาฝึกสอนสามารถประสบความสำเร็จเป็นอันดับสามในเอเชียนคัพ 1972
ทศพร มูลศาสตรสาทร

ทศพร มูลศาสตรสาทร (เกิด 5 กุมภาพันธ์ พ.ศ. 2504) ชื่อเล่น ป๋อ อดีตเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก อดีตผู้ช่วยปลัดกระทรวงการต่างประเทศ อดีตกงสุลใหญ่ ณ เมืองดูไบ อดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดสุรินทร์ 2 สมัย สังกัดพรรคความหวังใหม่
ประวัติ.
ทศพร เกิดเมื่อวันที่ 5 กุมภาพันธ์ พ.ศ. 2504 ที่ ตำบลในเมือง อำเภอเมืองสุรินทร์ จังหวัดสุรินทร์ เป็นบุตรของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรี กับคุณหญิงมะลิ สำเร็จการศึกษาทางด้านสังคมสงเคราะห์ศาสตร์ จากมหาวิทยาลัยธรรมศาสตร์ และปริญญาโท สาขาความสัมพันธ์ระหว่างประเทศ จากมหาวิทยาลัยเว็บสเตอร์ ประเทศสหรัฐอเมริกา
การทำงาน.
นายทศพร รับราชการสังกัดกระทรวงการต่างประเทศ เคยดำรงตำแหน่งต่างๆ ในกระทรวงการต่างประเทศ เช่น ผู้อำนวยการกอง นักการทูต และเป็นกงสุลใหญ่ ณ เมืองดูไบ สหรัฐอาหรับเอมิเรตส์ ต่อมาเป็นผู้ช่วยปลัดกระทรวง เอกอัครราชทูตประจำกระทรวงสำนักงานปลัดกระทรวง และเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก ก่อนเกษียณอายุราชการ
งานการเมือง.
นายทศพร ได้รับเลือกตั้งในการเลือกตั้งซ่อม พ.ศ. 2539 แทนนายพิศาล มูลศาสตรสาทร บิดา ซึ่งถึงแก่อนิจกรรม ต่อมาได้รับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุรินทร์ สังกัดพรรคความหวังใหม่ และเขาได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลของพลเอกชวลิต ยงใจยุทธ แทนนายพูนสวัสดิ์ มูลศาสตรสาทร หรือปราบธรณี เมืองสุรินทร์ ผู้เป็นอาขณะนั้นเขามีอายุ 36 ปี
ในการเลือกตั้ง พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 1 สังกัดพรรคความหวังใหม่ แต่ไม่ได้รับเลือกตั้ง หลังจากนั้นเขาจึงได้กลับเข้ารับราชการตามเดิม
นายหนหวย

นายหนหวย เป็นนามปากกาของ ศิลปชัย ชาญเฉลิม นักเขียนสารคดีแนวการเมืองและประวัติศาสตร์ที่มีชื่อเสียง
นายหนหวย เกิดเมื่อวันที่ 11 มีนาคม พ.ศ. 2465 ที่บ้านถนนพรหมเทพ ตำบลในเมือง อำเภอเมือง จังหวัดอุบลราชธานี จบการศึกษาระดับมัธยมศึกษาจาก โรงเรียนเบ็ญจะมะมหาราช หลักสูตรฝ่ายอำนวยการ รุ่นที่ 3 และหลักสูตรผลิตรายการวิทยุ โรงเรียนสงครามจิตวิทยา กรมยุทธการทหาร กองบัญชาการทหารสูงสุด รุ่นที่ 10 ประกาศนียบัตร ภาษาฝรั่งเศส สมาคมฝรั่งเศสในประเทศไทย และอลิย์องฟรังษ์ ปารีส และมหาวิทยาลัยเมืองเบอซองซง ประเทศฝรั่งเศส
รับราชการครั้งแรกเป็นครูประชาบาล ในกรณีพิพาทอินโดจีนฝรั่งเศส (พ.ศ. 2483) เป็นตำรวจสนาม ต่อมาได้ถูกเกณฑ์เป็นทหารเข้าร่วมรบในสงครามมหาเอเชียบูรพา ที่เชียงตุง ต่อมาเมื่อสงครามยุติ ได้ปลดกระจำการ จึงหันมาเป็นผู้สื่อข่าวหนังสือพิมพ์, บรรณาธิการหนังสือพิมพ์ และนักเขียนอิสระในนามปากกา "นายหนหวย" (มีความหมายว่า "ความกลัดกลุ้ม" เป็นภาษาอีสาน ซึ่งหมายถึง "ความกลัดกลุ้มของคนไทยทั้งชาติและเจ้าตัว จากกรณีสวรรคตของรัชกาลที่ 8") โดยทำงานกับหนังสือพิมพ์หลายฉบับ เช่น "ชาติไทยรายวัน, เผ่าไทยรายวัน, แผ่นดินไทยรายสัปดาห์" 
จากนั้นได้เข้าทำงานในธนาคารออมสิน ในตำแหน่งหัวหน้าแผนกค้นคว้าและโฆษณาการเป็นคนแรก และรับราชการในสำนักทำเนียบนายกรัฐมนตรี โดยมีหน้าที่ประชาสัมพันธ์และเผยแพร่ข่าวสารเพื่อต่อต้านลัทธิคอมมิวนิสต์ เช่น ออกอากาศกระจายเสียงทางวิทยุ เป็นเวลานานถึง 32 ปี และได้มีโอกาสเดินทางไปศึกษาดูงานในหลาย ๆ ประเทศ รวมถึงได้รับการอบรมหลายหลักสูตร จากหลายสถาบัน
ผลงานทางด้านการเป็นนักเขียน นายหนหวย เป็นผู้ที่มีความชำนาญเป็นอย่างดีในภาษาไทย รวมถึงต่างประเทศภาษาต่าง ๆ เช่น ภาษาอังกฤษ และฝรั่งเศส มีผลงานเขียนต่าง ๆ ที่เป็นที่รู้จักกันดี เช่น "เจ้าฟ้าประชาธิปก ราชันผู้นิราศ, หมอปลัดเลกับกรุงสยาม, ทหารเรือปฏิวัติ, สามก๊กฉบับนายหนหวย, กบฏนายสิบ ปี ๒๔๗๘" เป็นต้น และสารคดีสั้นอีกหลายร้อยเรื่องในหนังสือพิมพ์รายวันและรายสัปดาห์ตั้งแต่ ปี พ.ศ. 2490-พ.ศ. 2501
ได้รับรางวัลกิตติคุณสัมพันธ์สังข์เงิน สาขาปลุกใจให้รักชาติ จากสมาคมนักการประชาสัมพันธ์แห่งประเทศไทย ในปี พ.ศ. 2525 และได้รับปริญญาครุศาสตร์บัณฑิตกิตติมศักดิ์ วิชาเอกประวัติศาสตร์ จากวิทยาลัยครูอุบลราชธานี พ.ศ. 2535
ริเฟล็คชั่น

ริเฟล็คชั่น เป็นอาคารชุดพักอาศัย ตั้งอยู่ริมชายหาดจอมเทียน พัทยา ตำบลนาจอมเทียน อำเภอสัตหีบ จังหวัดชลบุรี พัฒนาโดยบริษัทเมเจอร์ดีเวลล็อปเมนท์ โดยรูปแบบเป็นอาคารสองอาคาร คือ โอเชียนฟร้อนท์ทาวเวอร์ มีทั้งสิ้น 55 ชั้น มีความสูง 252 เมตร และโอเชียนวิวทาวเวอร์ มีทั้งสิ้น 42 ชั้น มีความสูง 196 เมตร
ปัจจุบัน (พ.ศ. 2562) อาคารริเฟล็คชั่น เป็นตึกที่สูงที่สุดอันดับ 8 ของประเทศไทยและเป็นอาคารที่สูงที่สุดเป็นอันดับ 1 ของพื้นที่นอกเขตกรุงเทพมหานคร
พลังงานน้ำขึ้นน้ำลง

พลังงานน้ำขึ้นน้ำลง เป็นการใช้ประโยชน์จากปรากฏการณ์ทางธรรมชาติที่สามารถคาดการได้ของน้ำที่มีระดับสูงขึ้นหรือลดลง อันเนื่องจาก แรงดึงดูดของดวงจันทร์หรือพลังงานลม ทำให้เกิดระดับน้ำที่เปลี่ยนแปลงและไหลวน ปรากฏการณ์นี้เกิดขึ้นต่อเนื่อง เกิดขึ้นใหม่ตลอดเวลา จึงถูกเรียกว่าพลังงานหมุนเวียน
ที่มาของพลังงานน้ำขึ้น-น้ำลง.
พลังงานน้ำขึ้น-น้ำลง เกิดจากการใช้ประโยชน์จาก"ปรากฏการณ์น้ำขึ้น-น้ำลง" ทางธรรมชาติที่เกิดจากแรงดึงดูดของดวงจันทร์กับดวงอาทิตย์ ส่งผลให้ระดับน้ำในมหาสมุทรและทะเลมีความสูงขึ้นหรือลดลงในแต่ละวัน โดยนักวิทยาศาสตร์พยายามนำพลังงานน้ำขึ้น-น้ำลงมาใช้ โดยใช้หลักการเปลี่ยนแปลงของพลังงานศักย์ ความสูงขึ้นและลดลงของน้ำที่อยู่ชายฝั่ง โดยสร้างโรงไฟฟ้าพลังงานน้ำขึ้น-น้ำลงตรงบริเวณที่มีการเปลี่ยนแปลงของระดับน้ำขึ้น-น้ำลงอย่างมาก หรือมีการหมุนเวียนของน้ำที่อยู่ในระดับความสูง 20 -30 เมตร
หลักการทำงานของพลังงานน้ำขึ้น-น้ำลง.
พลังงานน้ำขึ้น-น้ำลง ใช้หลักการพื้นฐานมาจาก "พลังงานศักย์"และ"พลังงานจลน์"เป็นหลักการเดียวกับ"เขื่อนพลังงานน้ำ" ที่การกักเก็บน้ำบนพื้นที่สูงและมีปริมาณน้ำมาก ๆ แต่พลังงานน้ำขึ้น-น้ำลงใช้ความต่างของระดับน้ำขึ้น-น้ำลงในแต่ละวันเพื่อเป็นการเพิ่มศักยภาพของกำลังงานโดยการสร้างเขื่อนบริเวณปากแม่น้ำหรือปากอ่าวเพื่อที่การกักเก็บน้ำได้ปริมาณที่มาก ๆ โดยความต่างของระดับน้ำขึ้น-น้ำลง เมื่อน้ำขึ้นน้ำก็ไหลเข้าสู่อ่างเก็บน้ำจนเต็มและน้ำจะไหลออกจากอ่างเก็บน้ำเมื่อน้ำลง การไหลเข้าออกของน้ำจะต้องควบคุมโดยไหลผ่านกังหันน้ำที่เชื่อมต่อกับเครื่องกำเนิดไฟฟ้าเมื่อกังหันน้ำหมุนก็จะได้กระแสไฟฟ้าออกมาใช้งาน
การผลิตไฟฟ้า.
ผลิตได้เป็นครั้งแรก Rance Tidal Power Station ที่ La Rance ประเทศฝรั่งเศส โดยการสร้างเขื่อน (tidal barrack) เพื่อเก็บกักน้ำไว้ตอนที่ระดับน้ำขึ้นสูง แล้วปล่อยน้ำออกเมื่อระดับน้ำลดลง โดยให้น้ำไหลผ่านเทอร์ไบน์ผลิตไฟฟ้า สามารถจ่ายไฟฟ้าให้กับบ้านเรือน 240,000 หลังคาเรือน ตั้งแต่ปี ค.ศ. 1966
โรงไฟฟ้าพลังน้ำขึ้นน้ำลงที่ใหญ่ที่สุดในโลก อยู่ที่ทะเลสาบ Sihwa ประเทศเกาหลี สร้างเสร็จในปี ค.ศ. 2011 มีกำลังการผลิต 254 MW
ประเทศเกาหลียังมีแผนที่จะสร้างโรงไฟฟ้าพลังน้ำแบบ tidal barrak อีก 2 โครงการ ที่แรก ใกล้กับเกาะ Ganghwa กำลังการผลิต 812 MW จะแล้วเสร็จในปี ค.ศ. 2015 อีกที่หนึ่งคือ รอบ ๆ เกาะ Incheon ขนาก 1,320 MW เริ่มก่อสร้างปี ค.ศ. 2017
ในปัจจุบัน ประเทศสกอตแลนด์ ได้กำลังก่อสร้างโรงไฟฟ้าพลังงานน้ำขึ้น-น้ำลงที่ใหญ่ที่สุดในสกอตแลนด์ โดยจะสามารถผลิตพลังงานไฟฟ้าสามารถจ่ายไฟฟ้าให้ 175,000 ครัวเรือน ซึ่งคาดจะสร้างเสร็จในปี 2015
ศักยภาพและการพัฒนาพลังงานน้ำขึ้น-น้ำลงในประเทศไทย.
จากการวัดและเก็บข้อมูลของน้ำขึ้น-น้ำลง ภายในประเทศไทยได้ข้อสรุปว่าความสูงของน้ำลงเต็มที่ของประจำวันตามชายฝั่งน่านน้ำไทยและแม่น้ำเจ้าพระยา บริเวณที่มีความแตกต่างของระดับน้ำขึ้น-น้ำลงค่อยข้างสูงกว่าบริเวณอื่นคือ บริเวณ ปากแม่น้ำระนอง "จังหวัดระนอง" น้ำขึ้นความสูงสุด ประมาณ 4 เมตรโดยค่าเฉลี่ยตลอดทั้งปีน้ำขึ้นสูงสุดประมาณ 2 เมตร ซึ่งต่ำกว่าค่าที่จะนำมาใช้ผลิตไฟฟ้าได้ ดังนั้นการพัฒนาพลังงานน้ำขึ้น-น้ำลงในประเทศไทยจึงไม่ได้มีการศึกษาและวิจัยเพราะความต่างของระดับน้ำขึ้น-น้ำลงในน่านน้ำไทยนั้นมีค่าความสูงของระดับน้ำที่ค่อนข้างต่ำ
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ปารัส ศาหะ

เจ้าฟ้าชายปารัสพีรพิกรมศาหเทวะ มกุฎราชกุมารแห่งเนปาล (พระราชสมภพ: 30 ธันวาคม พ.ศ. 2514) เป็นมกุฎราชกุมารแห่งราชอาณาจักรเนปาล พระองค์สุดท้าย ซึ่งทรงดำรงพระอิสริยยศตั้งแต่ พ.ศ. 2544 จนถึงการล้มล้างสถาบันพระมหากษัตริย์ในปี พ.ศ. 2551
เจ้าชายปารัสพีรพิกรมศาหเทวะ เสด็จพระราชสมภพที่กรุงกาฐมาณฑุ ราชอาณาจักรเนปาล เป็นพระราชโอรสในสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ
การศึกษา.
ปารัส เป็นพระราชโอรสองค์เดียวของสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ แห่งเนปาลที่ถูกปลด พระองค์มีพระขนิษฐาหนึ่งพระองค์คือเจ้าหญิงเปรรณาราชยลักษมีเทวีสิงห์ พระองค์ได้รับการศึกษาขั้นต้นที่วิทยาลัยเซนต์โจเซฟ ในดาร์จีลิง ประเทศอินเดีย โรงเรียนพุทธนิลกัณฐะ กรุงกาฐมาณฑุ และโรงเรียนปฏิบัติการกาฐมาณฑุ หลังจากนั้นพระองค์เข้าเรียนที่วิทยาลัยลูเทอร์ในรัฐไอโอวา และมหาวิทยาลัยนานาชาติชิลเลอร์ ในสหรัฐอเมริกาเพื่อศึกษาระดับปริญญาตรีสาขาบริหารธุรกิจ อย่างไรก็ตาม พระองค์เรียนไม่จบการศึกษาในระดับปริญาตรี
ชีวิตส่วนพระองค์.
พระองค์เสกสมรสกับเจ้าหญิงหิมานี มกุฎราชกุมารีแห่งเนปาล มีพระราชโอรส-ธิดาด้วยกัน 3 พระองค์ ได้แก่
เมื่อครั้งที่อยู่ในประเทศเนปาลพระองค์เป็นที่โจษจันของทวยราษฎร์ว่าเป็น "เจ้าชายเพลย์บอย จอมซิ่งรถ และดำรงพระองค์สุรุ่ยสุร่าย" ครั้นหลังการเปลี่ยนแปลงการปกครอง พระองค์ได้รับการหมิ่นพระเกียรติจากแขกสองคนที่เข้ามาพักในรีสอร์ตแห่งหนึ่งภายในประเทศเนปาล ด้วยทรงพระโกรธพระองค์จึงยิงปืนขึ้นฟ้า และบริภาษแขกที่เข้ามาพักท่านอื่นอีก ภายหลังพระองค์ได้มาพำนักประเทศสิงคโปร์กับพระชายา ก่อนเข้ามาอยู่ประเทศไทยโดยประทับอยู่ในกรุงเทพมหานครและภูเก็ต และทรงตัดขาดกับพระชายา โดยคบหากับหญิงไทยชื่อ กรรณิกา ไชยสาร 
พระองค์ถูกตำรวจไทยจับกุมสามครั้งเนื่องจากมีกัญชาและยาไอซ์ไว้ในครอบครองในท้องที่จังหวัดภูเก็ต เมื่อปี พ.ศ. 2555 กรุงเทพมหานคร พ.ศ. 2557 และจังหวัดหนองคาย พ.ศ. 2557 ตามลำดับ
มกุฎราชกุมารปารัส ได้เสด็จกลับประเทศเนปาลเมื่อวันที่ 3 เมษายน พ.ศ. 2558 โดยจะประทับที่พระตำหนักของพระราชบิดา และไม่มีกำหนดกลับไปกรุงเทพมหานคร
เจ้าหญิงหิมานี มกุฎราชกุมารีแห่งเนปาล

เจ้าหญิงหิมานีราชยลักษมีเทวีศาหะ มกุฎราชกุมารีแห่งเนปาล  เป็นพระราชชายาในเจ้าชายปารัสวีรพิกรมศาหเทวะ มกุฎราชกุมารแห่งเนปาล และเป็นมกุฎราชกุมารีแห่งเนปาล ตั้งแต่ 2001 จนถึงการล้มล้างสถาบันพระมหากษัตริย์ในปี 2008
เจ้าหญิงหิมาณีราชยลักษมีเทวีศาหะ ประสูติเมื่อ 1 ตุลาคม ค.ศ. 1976 เป็นพระธิดาของ ราชา วิกรม สิงห์ กับรานี พิปุลา สิงห์ พระองค์เสกสมรสกับเจ้าชายปารัส มกุฎราชกุมารแห่งเนปาล มีพระราชโอรส-ธิดาด้วยกัน 3 พระองค์ ได้แก่
เอ็นจีซี 1427 เอ

เอ็นจีซี 1427 เอ (หรือที่รู้จักในชื่ออื่นคือ ESO 358-49 หรือ ESO 358- G 049) เป็นดาราจักรไร้รูปแบบในกลุ่มดาวเตาหลอม ได้รับการประเมินโดยใช้กระจุกฟังก์ชันทรงกลมสว่างเป็น 31.01 ± 0.21 ซึ่งมีประมาณ 52 ล้านปีแสง
เอสเอ็น 1994ดี

มหานวดารา 1994ดี  เป็นมหานวดาราประเภท 1เออยู่ในเขตชานของดาราจักร  ค้นพบในปี 1994 โดย Treffers, Filippenko, Van Dyk, และ Richmond โดยใช้กล้องโทรทรรศน์ขนาด 30 นิ้วแบบอัตโนมัติที่หอดูดาวเลาสช์เนอร์
ชลประทาน

ชลประทาน เป็นการทดน้ำและระบายน้ำ ใช้เพื่อช่วยให้พืชผลการเกษตรเติบโต บำรุงรักษาภูมิประเทศ และปลูกพืชคืนสภาพดินเปลี่ยนสภาพในพื้นที่แห้งแล้งระหว่างช่วงฝนตกไม่เพียงพอ นอกเหนือจากนี้ ชลประทานยังมีประโยชน์อื่นในการผลิตพืชผล ซึ่งรวมถึงการปกป้องพืชจากความเย็น การยับยั้งการเติบโตของวัชพืชในไร่ธัญพืช และการช่วยป้องกันดินอัดตัวคายน้ำ ระบบชลประทานยังใช้ยับยั้งฝุ่น การกำจัดสิ่งปฏิกูลและในการเหมืองแร่ 
ชลประทานมักจะศึกษาร่วมกับการระบายน้ำซึ่งเป็นการน้ำผิวดินหรือใต้ออกตามธรรมชาติหรือโดยการประดิษฐ์ของมนุษย์จากบริเวณที่กำหนด
ชลประทานเป็นสิ่งสำคัญของการเกษตรมานานกว่า 5000 ปีและเป็นผลผลิตของวัฒนธรรมหลายวัฒนธรรม ในทางประวัติศาสตร์ชลประทานเป็นพื้นฐานของเศรษฐกิจและสังคมทั่วโลกจากเอเชียจนถึงสหรัฐอเมริกาตะวันตกเฉียงใต้
ประวัติ.
"ชลประทานแบบตลอดปี"ใช้บนที่ราบเมโสโปเตเมียที่ซึ่งมีการใช้น้ำพืชตลอดฤดูกาลเพาะปลูกโดยบังคับน้ำผ่านตารางชองช่องเล็ก ๆ ที่สร้างขึ้นในทุ่ง
เอชทีซี เซนส์

เอชทีซี เซนส์  เป็นส่วนต่อประสานกราฟิกกับผู้ใช้ ที่ถูกสร้างขึ้นโดยเอชทีซี สำหรับอุปกรณ์โทรศัพท์มือถือ ที่ใช้ระบบปฏิบัติการแอนดรอยด์, BREW และวินโดวส์โมบาย
มีพื้นฐานกราฟิกส์อยู่บนการออกแบบ ในรูปแบบทัชโฟลว์ 3ดี
สมเด็จพระราชินีฮาลาเอวาลู มาตาอาโฮ อาโฮเมเอ

สมเด็จพระราชินีฮาลาเอวาลู มาตาอาโฮ อาโฮเมเอ (29 พฤษภาคม 1926–19 กุมภาพันธ์ 2017) เป็นพระมเหสีในสมเด็จพระราชาธิบดีเตาฟาอาเฮา ตูโปอูที่ 4 แห่งตองงาผู้ซึ่งสวรรคตเมื่อปี 2006 และเป็นสมเด็จพระราชชนนีพันปีหลวงในสมเด็จพระราชาธิบดีจอร์จ ตูโปอูที่ 5 แห่งตองงาและสมเด็จพระราชาธิบดีตูโปอูที่ 6 แห่งตองงา 
สมเด็จพระราชินีฮาลาเอวาลู มาตาอาโฮ อาโฮเมเอ พระราชสมภพเมื่อ 29 พฤษภาคม 1926 เป็นธิดาของอาโฮเมเอกับเฮอูอิฟางกา พระราชชนนีเป็นพระราชนัดดาในกษัตริย์องค์สุดท้ายแห่งจักรวรรดิตูอีโตงาพระองค์อภิเษกสมรสกับสมเด็จพระราชาธิบดีเตาฟาอาเฮา ตูโปอูที่ 4 แห่งตองงา เมื่อวันที่ 10 มิถุนายน ค.ศ. 1947
เมื่อวันที่ 19 กุมภาพันธ์ 2017 สำนักพระราชวังตองงา ได้ออกมาแถลงการณ์ว่า พระองค์เสด็จสวรรคตด้วยโรคชรา สิริพระชนมายุ 89 พรรษา
เกียรติชัย ชัยเชาวรัตน์

นายกองเอก เกียรติชัย ชัยเชาวรัตน์ (เกิด 11 ธันวาคม พ.ศ. 2481) อดีตรัฐมนตรี และอดีตสมาชิกสภาผู้แทนราษฎรจังหวัดอุดรธานี 6 สมัย
ประวัติ.
เกียรติชัย ชัยเชาวรัตน์ เกิดเมื่อวันที่ 11 ธันวาคม พ.ศ. 2481 เป็นบุตรของนายเตี่ยเซ้ง กับนางหงษ์ ชัยเชาวรัตน์ สำเร็จการศึกษาปริญญาตรี สาขาบริหารธุรกิจ จาก Pacific Southern University 
งานการเมือง.
เกียรติชัย ลงรับสมัครเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2526 ได้รับเลือกเรื่อยมา จนถึง พ.ศ. 2539 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย เป็นรัฐมนตรีช่วยว่าการกระทรวงมหาดไทย ในรัฐบาลนายบรรหาร ศิลปอาชา เป็นรัฐมนตรีช่วยว่าการกระทรวงมหาดไทย และรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ
ในปี พ.ศ. 2561 เขาได้ร่วมกับนักการเมืองหลายคนในการสนับสนุนการจัดตั้งพรรคการเมืองใช้ชื่อพรรคพลังพลเมืองไทย ต่อมาเปลี่ยนชื่อเป็นพรรคพลเมืองไทย
สมาชิกสภาผู้แทนราษฎร.
เกียรติชัย ชัยเชาวรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ทอมัส มอร์

ทอมัส มอร์  คริสตจักรโรมันคาทอลิกเรียกว่านักบุญทอมัส มอร์ เป็นนักกฎหมาย นักปรัชญาสังคม นักเขียน รัฐบุรุษ และนักมนุษยนิยมสมัยฟื้นฟูศิลปวิทยา ซึ่งมีผลงานชิ้นเอกแนวคิดยูโทเปีย ดำรงตำแหน่งองคมนตรีในพระเจ้าเฮนรีที่ 8 แห่งอังกฤษ และประธานฝ่ายตุลาการอังกฤษตั้งแต่เดือนตุลาคม ค.ศ. 1529 ถึงวันที่ 16 พฤษภาคม ค.ศ. 1532 ได้รับการประกาศเป็นนักบุญโดยสมเด็จพระสันตะปาปาปิอุสที่ 11 ในปี ค.ศ. 1935 ในฐานะเป็นมรณสักขีคนแรก ๆ ในช่วงศาสนเภทระหว่างสันตะสำนักกับคริสตจักรแห่งอังกฤษในคริสต์ศตวรรษที่ 16 ในปี ค.ศ. 2000 สมเด็จพระสันตะปาปาจอห์น ปอลที่ 2 ประกาศให้เขาเป็นนักบุญองค์อุปถัมภ์รัฐบุรุษและนักการเมือง
มอร์เป็นผู้มีแนวคิดต่อต้านการปฏิรูปศาสนาฝ่ายโปรเตสแตนต์ โดยเฉพาะของมาร์ติน ลูเทอร์ และวิลเลียม ทินเดล เขายังคัดค้านการแยกตัวออกจากคริสตจักรโรมันคาทอลิกและไม่ยอมรับว่าพระเจ้าเฮนรีเป็นประมุขสูงสุดของคริสตจักรแห่งอังกฤษตามพระราชบัญญัติอำนาจสูงสุดทางศาสนา ค.ศ. 1534 ในปี ค.ศ. 1534 มอร์ถูกจำคุกด้วยข้อหาการกบฏเพราะไม่ยอมรับพระราชบัญญัติการสืบราชสันตติวงศ์ ค.ศ. 1533 ซึ่งมีเนื้อหาดูหมิ่นอำนาจพระสันตะปาปาและการสมรสกับพระนางแคเธอรินแห่งอารากอน ในที่สุดมอร์ก็ถูกประหารชีวิตด้วยการตัดศีรษะเมื่อวันที่ 6 กรกฎาคม ค.ศ. 1535
สุริยนต์ อรุณวัฒนกูล

สุริยนต์ อรุณวัฒนกูล (เกิด 26 สิงหาคม พ.ศ. 2525) ชื่อเล่น เดี่ยว เป็นนักแสดง นายแบบ และพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
สุริยนต์ เกิดเมื่อวันที่ 26 สิงหาคม พ.ศ. 2525 เป็นคนตำบลโกรกกราก อำเภอเมือง จังหวัดสมุทรสาคร เริ่มเข้าสู่วงการบันเทิงจากชนะเลิศการประกวดนายแบบ 93.5 RVS Top Model เริ่มต้นเป็นพิธีกรรุ่นแรก ๆ ของรายการเพลงวัยรุ่น "โอไอซี" และได้ร้องเพลง "แค่คนเฝ้ามอง" ในอัลบั้มพิเศษ O:IC เมื่อปี พ.ศ. 2555 อีกทั้งได้เป็นนักแสดงละครหลายเรื่อง โดยแสดงทั้งบทรองและบทร้าย รวมทั้งเป็นพิธีกรรายการต่าง ๆ จนถึงปัจจุบัน เริ่มเข้ามาเล่นละครตั้งแต่ปี พ.ศ. 2549 ซึ่งเริ่มจากการเป็นนักแสดงอิสระก่อนที่จะเซ็นสัญญากับทางช่อง 3 ในปี พ.ศ. 2556 ละครที่ทำให้เป็นที่รู้จักมีหลายเรื่อง เช่น "สามหนุ่มเนื้อทอง", "รักเกิดในตลาดสด", "สุภาพบุรุษจุฑาเทพ ตอน คุณชายธราธร", "ดาวเรือง", "ลมซ่อนรัก", "ผู้กองยอดรัก" , "รักกันพัลวัน" ตามลำดับ
ในปี พ.ศ. 2556 สุริยนต์ได้เซ็นสัญญากับ สถานีวิทยุโทรทัศน์ไทยทีวีสีช่อง 3 เป็นเวลา 3 ปี
การศึกษาและชีวิตส่วนตัว.
ชีวิตส่วนตัว สุริยนต์เคยคบหาดูใจกับ คะนึงนิจ จักรสมิทธานนท์ โดยคบกันเป็นเวลา 7 ปี เนื่องจาก ทัศนคติไม่ตรงกัน ปัจจุบันคบหากับสาวนอกวงการบันเทิงแต่เลิกรากันแล้ว
โซ่

โซ่ หมายถึง โลหะชนิดต่างๆ ที่เกี่ยวกันเป็นข้อ ๆเป็นสายยาวสำหรับผูกล่ามแทนเชือก โซ่ส่วนใหญ่ใช้ในงานเครื่องจักร เช่น โซ่สายพาน โซ่ปรับรอบ โซ่ตีนตะขาบ โซ่เฟือง โซ่ส่งกำลังในรถจักรยานเป็นต้น โซ่ลานใช้วัดที่ดิน ส่วนเครื่องประดับใช้เป็นสายสร้อยทำจากโลหะมีค่า
<templatestyles src="Reflist/styles.css" />
โซ่ (แก้ความกำกวม)

โซ่ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ชินวุธ สุนทรสีมะ

พันเอก ชินวุธ สุนทรสีมะ เป็นอดีตรัฐมนตรีประจำสำนักนายกรัฐมนตรี ในรัฐบาลนายชวน หลีกภัย (ชวน 1) ในสัดส่วนของพรรคพลังธรรม และเป็นอดีตสมาชิกสภาผู้แทนราษฎรกรุงเทพมหานคร 2 สมัย
พ.อ.ชินวุธเป็นนักเรียนนายร้อยเทคนิคหลักสูตร 5 ปี รุ่นที่ 10 (เข้าศึกษาเมื่อปี พ.ศ. 2486) นอกจากงานราชการทหาร และงานการเมือง นอกจากนี้แล้วยังมีผลงานเขียนหนังสือ ตำราอีกจำนวนมาก ทั้งด้านเศรษฐศาสตร์ และผลงานวิชาการเกี่ยวกับหลักการวิจัย วิทยานิพนธ์
งานการเมือง.
พ.อ.ชินวุธ เป็นนักการเมืองในสังกัดพรรคพลังธรรม เคยได้รับเลือกตั้งเป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลนายชวน หลีกภัย เมื่อวันที่ 29 กันยายน พ.ศ. 2535 ต่อมาได้ลาออกในเดือนตุลาคม พ.ศ. 2537ในปี พ.ศ. 2540 ถึงปี พ.ศ. 2549 ดำรงตำแหน่งรองประธานมูลนิธิศึกษาและเผยแพร่พระพุทธศาสนา
ยูลีอุส ริชชาร์ท เพทรี

ยูลีอุส ริชชาร์ท เพทรี (31 พฤษภาคม ค.ศ. 1852 – 20 ธันวาคม ค.ศ. 1921) เป็นนักจุลชีววิทยาชาวเยอรมัน เป็นผู้คิดค้นจานเพาะเชื้อ (Petri dish) ขณะทำงานเป็นผู้ช่วยโรแบร์ท ค็อค นายแพทย์ชาวเยอรมัน
ชีวิตช่วงต้น.
เพทรีเกิดที่เมืองบาร์เมิน (ปัจจุบันเป็นอำเภอในนครวุพเพอร์ทาล) ประเทศเยอรมนี ในวันที่ 31 พฤษภาคม ค.ศ. 1852 เขามาจากครอบครัวนักวิชาการและเป็นบุตรคนโตของ Philipp Ulrich Martin Petri (ค.ศ. 1817#เปลี่ยนทาง 1864) ศาสตราจารย์ที่เบอร์ลิน กับ Louise Petri Viktor Friedrich Leberecht Petri (1782-1857) ปู่ของเพทรีก็เป็นนักวิชาการ โดยดำรงตำแหน่งทั้งผู้อำนวยการและศาสตราจารย์ที่ Collegium Carolinum ที่เบราน์ชไวค์ ประเทศเยอรมนี
สหพันธ์มหาวิทยาลัยวิจัยแห่งยุโรป

สหพันธ์มหาวิทยาลัยวิจัยแห่งยุโรป (ตัวย่อ: LERU) เป็นสมาคมของมหาวิทยาลัยที่มีชื่อเสียงด้านงานวิจัยที่โดดเด่นที่สุดในยุโรป
ประวัติ.
สมาพันธ์มหาวิทยาลัยวิจัยแห่งยุโรป เป็นความร่วมมือกันของมหาวิทยาลัยต่างๆในทวีปยุโรป 21 แห่ง ที่มีชื่อเสียงด้านงานวิจัยที่โดดเด่น เพื่อที่จะแลกเปลี่ยนความรู้ และแข่งขันด้านการวิจัยระดับนานาชาติ สมาพันธ์มหาวิทยาลัยวิจัยแห่งยุโรปก่อตั้งในปี ค.ศ. 2002 โดย มหาวิทยาลัยที่มีผลงานวิจัยยอดเยี่ยมในยุโรป 12 มหาวิทยาลัย ปี ค.ศ. 2010 มีสมาชิกเข้าร่วมทั้งหมด 21 มหาวิทยาลัยทั่วยุโรป
สมาพันธ์มหาวิทยาลัยวิจัยแห่งยุโรปสนับสนุนด้านการศึกษาและวิจัยโดยคำนึงถึงขอบเขตของความเข้าใจในมนุษย์ การสรรค์สร้างความรู้ใหม่ผ่านการวิจัยพื้นฐาน ซึ่งแหล่งความรู้สุดยอดคือนวัตกรรมในสังคม ส่งเสริมงานวิจัยของมหาวิทยาลัยสมาชิกในวงสังคมอย่างกว้างขวาง
เป้าหมายของสมาพันธ์คือการสนับสนุนคุณค่าของงานวิจัย ให้นำไปเป็นนโยบายใช้การพัฒนา และประสบผลดีที่สุด โดยผ่านการแลกเปลี่ยนประสบการณ์ร่วมกันในหมู่มหาวิทยาลัยสมาชิก
สมาพันธ์มหาวิทยาลัยวิจัยแห่งยุโรปตีพิมพ์งานวิจัยและรายงานที่หลากหลาย และสม่ำเสมอ ก่อให้เกิดการถกเถียงในระดับสูง มีการวิเคราะห์ในเชิงลึก เกิดเป็นผลงานที่ตกผลึกและนำไปเป็นแนวทาง หรือนโยบายปฏิบัติสำหรับมหาวิทยาลัย ผู้วิจัย และผู้สนับสนุนเงินทุนวิจัย
สำนักงานใหญ่ของสมาพันธ์มหาวิทยาลัยวิจัยแห่งยุโรปตั้งอยู่ที่เมืองลูเวน (Leuven) ประเทศเบลเยี่ยม โดยมี ศ.ดร. Kurt Deketelaere เป็นเลขาธิการคนปัจจุบัน 
สมาชิก.
สหพันธ์มหาวิทยาลัยวิจัยแห่งยุโรปมีสมาชิกทั้งหมด 21 มหาวิทยาลัยทั่วยุโรป
 เบลเยี่ยม
 ฟินแลนด์ 
 ฝรั่งเศส
 เยอรมนี 
 อิตาลี
 เนเธอร์แลนด์
 สเปน
 สวีเดน
 สวิตเซอร์แลนด์ 
 สหราชอาณาจักร
สหภาพรัฐสภา

สหภาพรัฐสภา  เป็นองค์การระหว่างประเทศที่ก่อตั้งขึ้นเมื่อปี 1889 โดยเฟรเดริก ปาซี ชาวฝรั่งเศส และแรนดัล เครเมอร์ ชาวอังกฤษ สหภาพรัฐสภาเป็นที่ประชุมสาธารณะถาวรสำหรับการเจรจาพหุภาคีทางการเมือง แต่เดิม องค์การดังกล่าวมีเพื่อสมาชิกรัฐสภาปัจเจก แต่ต่อมาเปลี่ยนเป็นองค์การระหว่างประเทศสำหรับรัฐสภาของรัฐเอกราช รัฐสภาแห่งชาติ 162 ประเทศเป็นสมาชิกของสหภาพรัฐสภา และสมัชชารัฐสภาภูมิภาค 10 แห่งเป็นสมาชิกสมทบ สหภาพรัฐสภามีสถานะผู้สังเกตการณ์ถาวรที่สหประชาชาติ
วัลลภ เจียรวนนท์

วัลลภ เจียรวนนท์ (12 มกราคม พ.ศ. 2484 - ปัจจุบัน) เป็นนักธุรกิจ ตระกูล เจียรวนนท์ ปัจจุบันดำรงตำแหน่ง รองประธานอาวุโส เครือเจริญโภคภัณฑ์ (CP) นายกสมาคมศิษย์เก่าโรงเรียนสารสิทธิ์พิทยาลัย นายกสมาคมผู้ปกครองและครูโรงเรียนสารสิทธิ์พิทยาลัย และ นายกสมาคมกิตติศักดิ์อัสสัมชัญ อดีตนายกสมาคมศิษย์เก่าอัสสัมชัญ รองประธานมูลนิธิหัวใจแห่งประเทศไทยในพระบรมราชูปถัมภ์ฯ ประธานคณะกรรมการดำเนินการจัดงานมหกรรมสัตว์เลี้ยงแห่งประเทศไทยอดีตประธานคณะกรรมการจัดหาโลหิตศูนย์บริการโลหิตแห่งชาติ สภากาชาดไทย 10 สมัย เป็นหนึ่งในผู้บุกเบิกเครือซีพี เช่นเดียวกับ ธนินท์ เจียรวนนท์ ซึ่งเป็นประธานกรรมการและประธานคณะผู้บริหารเครือเจริญโภคภัณฑ์ คนปัจจุบัน 
วัลลภ เจียรวนนท์ เกิดเมื่อวันที่ 12 มกราคม พ.ศ. 2484 เป็นบุตรชายของนายชนม์เจริญ เจียรวนนท์ ซึ่งเป็นน้องชายแท้ๆของนายเอ๊กซอ แซ่เจี่ย ชาวจีนโพ้นทะเล ซึ่งเป็นผู้ก่อตั้งบริษัทเจียไต๋ บริษัทนำเข้า และจำหน่ายเมล็ดพันธุ์พืชที่มีชื่อเสียงในขณะนั้น วัลลภ เจียรวนนท์ มีศักดิ์เป็นลูกพี่ลูกน้องกับ นายธนินท์ เจียรวนนท์ สำหรับด้านการศึกษา ในปี พ.ศ. 2492 ได้เข้าศึกษาที่ โรงเรียนสารสิทธิ์พิทยาลัย พร้อมกับ ธนินท์ เจียรวนนท์ และ เชิดชัย เจียรวนนท์ ต่อมาได้เข้าศึกษาที่ โรงเรียนอัสสัมชัญ(อสช 18537) ตามลำดับ และจบการศึกษาจากด้านบริหารธุรกิจจากประเทศออสเตรเลีย วัลลภก็ได้กลับมาช่วยดูแลธุรกิจของครอบครัว โดยทำทุกอย่าง เช่น ตั้งแต่แบกหาม ขับรถขนของ และเป็นเซลส์ที่ออกเดินสายขายเมล็ดพันธุ์ด้วยตัวเอง ซึ่งเป็นการฝ่าอุปสรรคมากมายตลอดช่วงชีวิตตอนหนุ่มของเขา จนในที่สุด บริษัท เจียไต๋ เติบโตเป็นบริษัทขายเมล็ดพันธุ์ฯลฯที่มีส่วนแบ่งตลาดมากที่สุดในประเทศไทย เป็นบริษัทที่มั่นคง และเป็นฐานกำลังสำคัญ ที่ทำให้ขยายการลงทุนสู่ธุรกิจอื่น ๆ และเติบใหญ่เป็นเครือเจริญโภคภัณฑ์ บริษัทชั้นนำของประเทศไทยที่มีการลงทุนในประเทศต่างๆทั่วโลกกว่า 20 ประเทศ
ผักอีเปา

ผักอีเปา ชื่อวิทยาศาสตร์: "Peucedanum siamicum" เป็นไม้ล้มลุกในวงศ์ Umbelliferae ใบประกอบ มี 3-4 ใบย่อย ใบเป็นรูปหัวใจ ขอบเรียบหรือจักฟันคลื่น ดอกเป็นดอกช่อแบบซี่ร่ม แบ่งเป็นกลุ่มย่อย 10 – 20 กลุ่ม ดอกย่อยมีขนาดเล็กมาก เกสรตัวผู้มีเป็นจำนวนมาก สีเหลืองอ่อน ผลเป็นก้อน แก่แล้วแตกให้เมล็ดร่วงออกมา ออกดอกช่วงเดือนตุลาคม –พฤศจิกายน พบครั้งแรกเมื่อ 16 ตุลาคม พ.ศ. 2469 ที่ดอยเชียงดาว จ.เชียงใหม่ โดยนายพุด ไพรสุรินทร์ ชื่อสปีชีส์ตั้งตามชื่อประเทศไทย
ก่อแพะ

ก่อแพะ หรือก่อตาหมู ก่อขี้หมู ก่อหิน ชื่อวิทยาศาสตร์: "Quercus kerrii" เป็นไม้ยืนต้นในวงศ์ Fagaceae ใบเดี่ยว ขอบใบจักฟันเลื่อย ช่อดอกแยกเพศแต่อยู่ต้นเดียวกัน ดอกขนาดเล็ก สีเขียวหรือเหลืองอ่อน ผลกลมแป้นหรือรูปกรวยหงาย ออกดอกช่วงเดือนสิงหาคม – กันยายน พบในป่าดิบชื้น ป่าดิบเขาทุกภาคของประเทศไทย พบครั้งแรกที่ดอยสุเทพ จังหวัดเชียงใหม่ ชื่อสปีชีส์ตั้งเป็นเกียรติแก่หมอคาร์ ชาวไอริช
ฌ็อง กาลแว็ง

ฌ็อง กาลแว็ง  หรือ จอห์น แคลวิน  เป็นนักเทววิทยาศาสนาคริสต์และศิษยาภิบาลชาวฝรั่งเศสสมัยการปฏิรูปศาสนาฝ่ายโปรเตสแตนต์ แนวคิดทางเทววิทยาที่กาลแว็งพัฒนาขึ้นเรียกว่าลัทธิคาลวิน ซึ่งแพร่หลายอยู่ในหลายนิกาย เช่น คริสตจักรปฏิรูป คริสตจักรคองกริเกชันแนล เพรสไบทีเรียน เป็นต้น 
เดิมกาลแว็งเป็นนักกฎหมายที่มีแนวคิดแบบมนุษยนิยมสมัยฟื้นฟูศิลปวิทยา และได้ถอนตัวออกจากคริสตจักรโรมันคาทอลิกในปี ค.ศ. 1530 เมื่อเกิดการต่อต้านนิกายโปรเตสแตนต์ในฝรั่งเศส กาลแว็งก็ลี้ภัยไปอาศัยที่เมืองบาเซิล ประเทศสวิสเซอร์แลนด์ และได้พิมพ์เผยแพร่ผลงานสำคัญคือหนังสือ "สถาบันศาสนาคริสต์" เป็นครั้งแรกในปี ค.ศ. 1539 ในปีนั้นกีโยม ฟาแรล ได้ชวนกาลแว็งมาร่วมผลักดันการปฏิรูปศาสนาที่เมืองเจนีวาด้วย แต่สภานครเจนีวาไม่ยอมรับแนวคิดของทั้งสองและขับทั้งสองคนออกจากเมือง จากนั้นมาร์ติน ลูเทอร์ ได้เชิญกาลแว็งไปเป็นศาสนาจารย์ประจำโบสถ์ของผู้อพยพชาวฝรั่งเศสที่เมืองสตราสบูร์ก เขายังคงสนับสนุนการปฏิรูปศาสนาที่เจนีวา จนได้รับเชิญกลับไปเป็นผู้นำคริสตจักรในที่สุด
การปฏิรูปศาสนาคริสต์ตามแนวของกาลแว็งมีทั้งด้านการปกครองคริสตจักร พิธีกรรม และเน้นหลักความเชื่อเรื่องเทวลิขิต เรื่องพระเป็นเจ้าทรงมีอธิปไตยสมูรณ์ในการประทานความรอดจากความตายให้แก่วิญญาณของมนุษย์ และการลงโทษนิรันดร์
สร้อยสยาม

สร้อยสยามหรือชงโคสยาม (ชื่อวิทยาศาสตร์: "Bauhinia siamensis") เป็นไม้เลื้อยเนื้อแข็งในสกุลชงโค วงศ์ Leguminosae ยอดอ่อนมีขนสีน้ำตาลแดง ดอกเป็นดอกช่อ ดอกย่อยสีชมพู ออกดอกช่วงกุมภาพันธ์ – เมษายน นิยมนำมาปลูกเป็นไม้ประดับเลื้อยแต่งรั้วหรือซุ้ม พบครั้งแรกในประเทศไทยเมื่อ 2 กุมภาพันธ์ พ.ศ. 2544 ในเขตเทือกเขาของจังหวัดพิษณุโลก โดยนายธวัชชัย วงศ์ประเสริฐ ชื่อชนิดตั้งเพื่อเป็นเกียรติแก่ประเทศไทย
โมกราชินี

โมกราชินี ชื่อวิทยาศาสตร์: "Wrightia sirikitiae" เป็นไม้ยืนต้นในวงศ์ Apocynaceae ดอกเป็นดอกช่อ มีดอกย่อย 2-6 ดอก ออกดอกช่วงเดือนมกราคม – กุมภาพันธ์ พบครั้งแรกที่เขาหินปูนในอำเภอพระพุทธบาท จังหวัดสระบุรี โดย D.J. Middleton และ ศ.ดร.ธวัชชัย สันติสุข เมื่อ 27 กุมภาพันธ์ พ.ศ. 2544 โดยมีการกระจายพันธุ์ในเขตภาคกลางตั้งแต่นครสวรรค์ สระบุรี ลพบุรี และสระแก้ว ชื่อสปีชีส์ตั้งตามพระนามาภิไธยของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
สราวุธ ประทีปากรชัย

สราวุธ ประทีปากรชัย (10 เมษายน พ.ศ. 2490 - 24 มีนาคม พ.ศ. 2567) ชื่อเล่น ใช้ เป็นผู้รักษาประตูฟุตบอลทีมชาติไทย และสโมสรฟุตบอลธนาคารกรุงเทพ รวมถึงเป็นหนึ่งในผู้เข้าแข่งขันกีฬาฟุตบอลในโอลิมปิกฤดูร้อน 1968 ตลอดจนมีผลงานในฟุตบอลชิงถ้วยพระราชทานคิงส์คัพ
นอกจากนี้ สราวุธยังได้ทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลทีทีเอ็ม พิจิตร
ประวัติ.
สราวุธ ประทีปากรชัย เกิดเมื่อวันที่ 10 เมษายน พ.ศ. 2490 ที่กรุงเทพมหานคร สำเร็จการศึกษาระดับประถมจากโรงเรียนวัฒนศิลป์ ระดับมัธยมต้นจากสมาคมโรงเรียนราษฎร์ ระดับมัธยมปลายจากโรงเรียนปานะพันธ์ และระดับอุดมศึกษาจากคณะบริหารธุรกิจ มหาวิทยาลัยกรุงเทพ เมื่อครั้งที่อยู่ระดับประถม เขาได้รับการฝึกสอนการเป็นผู้รักษาประตูจากอาจารย์รังสี บำบัดสรรพโลก เป็นคนแรก ในภายหลัง ช่วง พ.ศ. 2504 สราวุธได้เข้าร่วมสังกัดสโมสรฟุตบอลโอสถสภา โดยมีส่วนช่วยให้ทีมดังกล่าวประสบความสำเร็จเป็นทีมชนะเลิศฟุตบอลเยาวชนของกรุงเทพมหานคร และได้เข้าร่วมทีมสโมสรฟุตบอลศุลกากรชุดรองแชมป์ถ้วยน้อย (ข) ประจำปี พ.ศ. 2507
จากนั้น สราวุธได้เข้าร่วมทีมสโมสรฟุตบอลธนาคารกรุงเทพ โดยได้รับการฝึกสอนจากอาจารย์สำเริง ไชยยงค์ และมีส่วนให้ทีมได้ตำแหน่งชนะเลิศรายการฟุตบอลเยาวชนแห่งประเทศไทยหลายสมัย ครั้นเมื่อ อัศวิน ธงอินเนตร เสียชีวิตลงใน พ.ศ. 2508 สราวุธก็เข้าทำหน้าที่เป็นผู้รักษาประตูตัวจริงของสโมสรฟุตบอลธนาคารกรุงเทพชุดแชมป์ถ้วยใหญ่ 2 สมัย
พ.ศ. 2509 สราวุธได้เข้าทำหน้าที่เป็นผู้รักษาประตูให้แก่ทีมชาติไทยเป็นครั้งแรกในการแข่งขันเอเชียนเกมส์ 1966 ในช่วงระยะเวลา 10 ปีที่ผ่านมา เขาลงแข่งไม่น้อยกว่า 120 นัด และนัดที่สร้างชื่อเสียงให้กับเขามากที่สุดคือการแข่งปรีโอลิมปิกนัดสุดท้าย ที่สนามศุภชลาศัย โดยเป็นการพบกับทีมชาติอินโดนีเซีย ซึ่งสราวุธทำหน้าที่รักษาประตูอย่างสุดความสามารถ ส่งผลให้ทีมชาติไทยสามารถเข้าสู่รอบ 16 ทีมสุดท้ายของการแข่งกีฬาฟุตบอลในโอลิมปิกฤดูร้อน 1968 รวมถึงได้รับการตั้งฉายาจากหนังสือพิมพ์เอลเฮรัลโดของประเทศเม็กซิโก ให้แก่สราวุธว่าเป็น "เจ้าแมวป่า" (Gato) เนื่องด้วยการพุ่งตัวรับลูกได้อย่างว่องไว
หลังจากการอำลาการทำหน้าที่เป็นผู้รักษาประตูให้แก่ทีมชาติไทยใน พ.ศ. 2519 ทางสมาคมฟุตบอลแห่งประเทศไทยได้แต่งตั้งสราวุธเป็นผู้ฝึกสอนทีมชาติไทยในการเข้าแข่งขันเจแปนคัพครั้งแรก ที่ประเทศญี่ปุ่น
สราวุธ ประทีปากรชัย เสียชีวิตเมื่อวันที่ 24 มีนาคม พ.ศ. 2567 สิริอายุ 76 ปี
พระเจ้าสามแสนไท

สมเด็จพระเจ้าสามแสนไท หรือ สมเด็จพระเจ้าสามแสนไทไตรภูวนาถ (ลาว : ສົມເດັພຣະເຈົ້າສາມແສນໄທໄຕຣພູວະນາຖ)ทรงเป็นกษัตริย์พระองค์ที่ 2 แห่งอาณาจักรล้านช้าง พระองค์เป็นพระราชโอรสของพระเจ้าฟ้างุ้ม ประสูติเมื่อ พ.ศ. 1899 พระองค์ปกครองล้านช้างตั้งแต่ปี พ.ศ. 1914 ถึง 1959
เหตุการณ์ในรัชสมัย.
เหตุการณ์สำคัญในรัชกาลนี้ได้แก่ ยกกองทัพไปปราบปรามเชียงใหม่ในรัชสมัยพญากือนา เจ้าเมืองเชียงใหม่ได้ยอมอ่อนน้อมและถวายพระนางแก้วอ่อนสอเป็นพระมเหสี อย่างไรก็ตาม ข้อมูลในการศึกครั้งนี้ไม่ปรากฏเอกสารหลักฐานในฝ่ายล้านนาเลย นอกจากนั้น สมเด็จพระบรมราชาธิราชที่ 1 ได้เสริมสร้างสัมพันธไมตรีกับหลวงพระบางโดยถวายพระนางแก้วยอดฟ้ากัลยาณีไปเป็นพระมเหสี นอกจากนั้น ในรัชกาลนี้ เมืองเชียงสาและเมืองเซียนก่อกบฏ พระองค์ได้ให้เจ้าเมืองเชียงขวางยกทัพไปปราบได้สำเร็จ ในรัชกาลของพระองค์ได้ส่งเสริมพระพุทธศาสนา สร้างวัดมโนรมย์ วัดอุโบสถ และจัดการปกครองโดยแยกฝ่ายทหารและพลเรือนออกจากกัน
พระราชโอรส.
พระองค์มีพระราชโอรสที่สำคัญ 5 พระองค์ คือ
ขุนลอ

ขุนลอ หรือ อ้ายลอ เป็นผู้ก่อตั้งเมืองหลวงพระบางในตำนาน พระองค์เป็นพระโอรสองค์โตในพระโอรสทั้งเจ็ดองค์ของขุนบรมราชาธิราช ในบางครั้งถือว่าพระองค์เป็นพระมหากษัตริย์พระองค์แรกของลาว พระราชวงศ์ลาวสืบเชื้อสายมาจากพระองค์ ขุนลอสวรรคตในปี พ.ศ. 1323
สมพร อัศวเหม

สมพร อัศวเหม (6 มิถุนายน พ.ศ. 2484 – 13 มิถุนายน พ.ศ. 2550) อดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดสมุทรปราการ 5 สมัย และอดีตนายกองค์การบริหารส่วนจังหวัดสมุทรปราการ
ประวัติ.
สมพร เกิดเมื่อวันที่ 6 มิถุนายน พ.ศ. 2484 ที่จังหวัดสมุทรปราการ เป็นบุตรของนายสุขะชัย กับนางสำอางค์ อัศวเหม มีพี่ชายคือ วัฒนา อัศวเหม และ สมศักดิ์ อัศวเหม (เป็นพี่ชายของอัครวัฒน์ อัศวเหม) เขาสำเร็จการศึกษาระดับปริญญาตรีจากสถาบันราชภัฏธนบุรี เขาเสียชีวิต ด้วยโรคมะเร็งเม็ดเลือด เมื่อวันที่ 13 มิถุนายน พ.ศ. 2550
นายสมพร สมรสกับนางวิไล อัศวเหม มีบุตร 3 คน คือ วรพร อัศวเหม รองนายกองค์การบริหารส่วนจังหวัดสมุทรปราการ อดีตประธานสภาเทศบาลเมืองบางปู วรพล อัศวเหม และชยุตม์วัฒน์ อัศวเหม
การทำงาน.
สมพร อัศวเหม ได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการครั้งแรกในการเลือกตั้ง พ.ศ. 2531 สังกัดพรรคราษฎร และได้รับเลือกตั้งอีก 3 สมัยในสังกัดพรรคชาติไทย และในปี พ.ศ. 2539 สังกัดพรรคประชากรไทย และเขาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ จนกระทั่งนายกรัฐมนตรีลาออกจากตำแหน่งในเดือนพฤศจิกายน พ.ศ. 2540 ต่อมาเป็นรองหัวหน้าพรรคราษฎร ในปี 2542
ในปีเดียวกันนั้นเขาเป็นหนึ่งในสมาชิกกลุ่มงูเห่า ที่หันไปสนับสนุนนายชวน หลีกภัย เป็นนายกรัฐมนตรี ต่อมาในปี พ.ศ. 2544 เขาได้ลงสมัครรับเลือกตั้งในระบบบัญชีรายชื่อ สังกัดพรรคราษฎร แต่ไม่ได้รับเลือกตั้ง
นายสมพร ได้รับเลือกตั้งเป็นนายกองค์การบริหารส่วนจังหวัดสมุทรปราการ จนกระทั่งเสียชีวิตในปี 2550
รัฐบาลยิ่งลักษณ์พบประชาชน

รัฐบาลยิ่งลักษณ์พบประชาชน เป็นรายการโทรทัศน์ประเภทสนทนา เพื่อรายงานผลการปฏิบัติงานของรัฐบาล ในส่วนที่คณะรัฐมนตรีเป็นผู้รับผิดชอบ ออกอากาศทางสถานีวิทยุโทรทัศน์แห่งประเทศไทย และกระจายเสียงพร้อมกัน ทางสถานีวิทยุกระจายเสียงแห่งประเทศไทย กรมประชาสัมพันธ์ ในทุกวันเสาร์ เวลา 08:00-09:00 น. จัดขึ้นเป็นครั้งแรกเมื่อวันที่ 1 ตุลาคม พ.ศ. 2554
อนึ่ง เนื่องจากระหว่างวันศุกร์ที่ 16 สิงหาคม เวลา 09:30 น. ต่อเนื่องจนถึงวันเสาร์ที่ 17 สิงหาคม พ.ศ. 2556 เวลา 10:30 น. สถานีวิทยุโทรทัศน์แห่งประเทศไทย และสถานีวิทยุกระจายเสียงแห่งประเทศไทย แม่ข่ายส่วนกลาง เอฟเอ็ม 92.50 เมกะเฮิร์ตซ์ มีภารกิจในการถ่ายทอดสด การประชุมสภาผู้แทนราษฎร ชุดที่ 24 ปีที่ 3 สมัยสามัญทั่วไป ครั้งที่ 4 เพื่อพิจารณาร่างพระราชบัญญัติงบประมาณรายจ่าย ประจำปีงบประมาณ พ.ศ. 2557 เป็นผลให้รายการรัฐบาลยิ่งลักษณ์พบประชาชน ซึ่งเตรียมไว้สำหรับแพร่ภาพ ในวันเสาร์ที่ 17 สิงหาคม จึงย้ายไปออกอากาศในเวลา 08:00 น. ของวันอาทิตย์ที่ 18 สิงหาคมแทน
รูปแบบรายการ.
นับแต่เริ่มต้นรายการครั้งแรก ผู้ผลิตใช้วิธีดำเนินรายการสดทางวิทยุกระจายเสียง ซึ่งเปิดเข้าโดยพิธีกรกล่าวนำ แล้วส่งต่อให้นายกรัฐมนตรียิ่งลักษณ์ ชินวัตร กล่าวเนื้อหาจนจบกระแสความ แล้วจึงส่งกลับไปยังพิธีกรกล่าวปิดรายการ โดยมีการถ่ายทอดเสียงไปออกอากาศทางโทรทัศน์ตามเวลาจริง แล้วแสดงภาพถ่ายของนายกรัฐมนตรี พร้อมทั้งชื่อรายการบนหน้าจอในระยะแรก ซึ่งใช้เวลาเพียง 30 นาทีคือ 08:00-08:30 น. ต่อมาในรายการประจำวันที่ 15 และ 22 ตุลาคม พ.ศ. 2554 เปลี่ยนรูปแบบเป็นการบันทึกวิดีทัศน์ โดยนายกรัฐมนตรีกล่าวเนื้อหาจากหน้ากล้อง สลับกับภาพวิดีทัศน์ภารกิจ ตามที่นายกรัฐมนตรีกำลังกล่าวถึงในขณะนั้น แต่ออกอากาศเพียง 15-20 นาทีเท่านั้น
ทั้งนี้ ตั้งแต่ช่วงเดือนพฤศจิกายน รวมทั้งในสองครั้งแรก ของเดือนธันวาคม พ.ศ. 2554 ปรับผสมผสานเป็นรายการเสียง แสดงภาพถ่ายนายกรัฐมนตรีและชื่อรายการบนจอ สลับกับภาพวิดีทัศน์ภารกิจตามเนื้อหาที่กล่าวอยู่ แต่ไม่มีพิธีกรกล่าวนำและปิดรายการ หลังจากนั้น ตั้งแต่รายการในวันที่ 17 ธันวาคม มีการเพิ่มเวลาออกอากาศเป็น 1 ชั่วโมงเต็ม พร้อมทั้งปรับปรุงรูปแบบการนำเสนอทั้งหมด มาเป็นการจัดห้องภายในทำเนียบรัฐบาล หรือสถานที่อื่น เพื่อสนทนากับผู้เกี่ยวข้องกับประเด็นที่นำมาผลิตรายการ สลับกับถ่ายทำการลงพื้นที่ของนายกรัฐมนตรี พร้อมพูดคุยถึงภารกิจในพื้นที่นั้นเป็นหลัก และอาจกล่าวถึงประเด็นอื่นด้วย
จากนั้นมีการเปลี่ยนแปลง คอมพิวเตอร์กราฟิกส์ประกอบรายการเป็นรูปแบบใหม่ โดยใช้งานเป็นครั้งแรก ในรายการประจำวันที่ 5 มกราคม พ.ศ. 2556 อนึ่ง ผู้ผลิตรายการจัดให้มีล่ามแปลเนื้อหาเป็นภาษามือที่มุมจอ ตั้งแต่ครั้งแรกของรายการจนถึงปัจจุบันด้วย
การยุติรายการ.
เนื่องจากมี พระราชกฤษฎีกายุบสภาผู้แทนราษฎร เมื่อวันจันทร์ที่ 9 ธันวาคม พ.ศ. 2556 ซึ่งกำหนดให้มีการเลือกตั้งสมาชิกสภาผู้แทนราษฎรเป็นการทั่วไป ในวันอาทิตย์ที่ 2 กุมภาพันธ์ พ.ศ. 2557 โดยนายกรัฐมนตรีเป็นหนึ่งในผู้สมัครลงรับการเลือกตั้ง ระบบบัญชีรายชื่อพรรคการเมือง การดำเนินรายการอยู่ต่อไป อาจเป็นปัญหาในเรื่องใช้ทรัพยากรของรัฐ ก่อให้เกิดความได้เปรียบส่วนตัว ประกอบกับรัฐบาล ต้องเปลี่ยนสถานะมาเป็นผู้รักษาการ ตามที่รัฐธรรมนูญบัญญัติไว้ สำนักเลขาธิการนายกรัฐมนตรี จึงออกอากาศรายการเป็นครั้งสุดท้าย เมื่อวันเสาร์ที่ 7 ธันวาคม พ.ศ. 2556 ก่อนจะยุติการจัดรายการลง
กิมฮ้อ นิมมานเหมินท์

กิมฮ้อ นิมมานเหมินท์ (20 มีนาคม พ.ศ. 2437 – 30 เมษายน พ.ศ. 2524) หรือเป็นที่รู้จักในนาม แม่นายกิมฮ้อ เป็นคหบดีชาวเชียงใหม่ซึ่งผู้คนในเชียงใหม่ยกย่องและเคารพนับถือมากคนหนึ่งในยุคนั้น จากการเป็นผู้ริเริ่มการก่อตั้งมหาวิทยาลัยเชียงใหม่ รวมไปถึงการอนุเคราะห์และสงเคราะห์ประชาชน, องค์กรการกุศล, การศึกษา และศาสนสถานต่างๆในเชียงใหม่มากมาย
ประวัติ.
กิมฮ้อ เป็นบุตรหญิงคนโตของหลวงอนุสารสุนทร กรมการพิเศษเมืองนครเชียงใหม่ และนางคำเที่ยง บุรี เกิดเมื่อวันที่ 20 มีนาคม พ.ศ. 2437 ณ เรือนคำเที่ยง นครเชียงใหม่ มีพี่น้องร่วมมารดาและต่างมารดาคือ
นางกิมฮ้อจบการศึกษาจากโรงเรียนสตรีพระราชชายา และในปี พ.ศ. 2454 นางกิมฮ้อได้สมรสกับนายกี นิมมานเหมินท์ และมีบุตรธิดารวมทั้งสิ้น 6 คน คือ
นางกิมฮ้อถึงแก่กรรมเมื่อวันที่ 30 เมษายน พ.ศ. 2524 ณ โรงพยาบาลมหาราชนครเชียงใหม่ สิริอายุ 87 ปี
การเพื่อสังคม.
การก่อตั้งมหาวิทยาลัยเชียงใหม่.
พ.ศ. 2496 นางกิมฮ้อ และนายกี นิมมานเหมินท์ สามี ริเริ่มความคิดในการจัดตั้งมหาวิทยาลัยขึ้นในภาคเหนือ โดยทำการยกที่ดินให้กับคณะมิชชันนารีอเมริกัน ซึ่งในขณะนั้นคณะมิชชันนารีคณะนี้กำลังทำหนังสือขออนุมัติจัดตั้งมหาวิทยาลัยเชียงใหม่ ซึ่งก็ได้รับการปฏิเสธจากกระทรวงศึกษาธิการ โดยอ้างว่าการจัดตั้งมหาวิทยาลัยเป็นเอกสิทธิของรัฐบาลกลางเพียงผู้เดียว ต่อมาได้มีการรณรงค์ในเชียงใหม่ทางคณะหนังสือพิมพ์ท้องถิ่น ว่า "ในภาคเหนือ เราต้องการมหาวิทยาลัย" และ "เราต้องการมหาวิทยาลัยประจำล้านนาไทย"ซึ่งการเคลื่อนไหวอย่างหนักทำให้รัฐบาลของ จอมพล ป. พิบูลสงคราม ก็ได้ตอบว่าจะสร้างมหาวิทยาลัยเชียงใหม่ให้เป็นสาขาของจุฬาลงกรณ์มหาวิทยาลัย และได้เปิดการประมูลที่ดินใกล้ตัวเมืองเพื่อจัดตั้งมหาวิทยาลัย ซึ่งนางกิมฮ้อร่วมกับนายกีได้บริจาคที่ดินจำนวน 100 ไร่เศษ ณ บริเวณฝั่งตะวันตกของตัวเมืองใกล้เชิงดอยสุเทพ แต่รัฐบาลไม่ยอมรับ และรัฐบาลไปซื้อที่ดินบริเวณอำเภอแม่ริม (เขตทหารในปัจจุบัน) แต่ก็มิได้ทำการจัดตั้งมหาวิทยาลัย ต่อมาชาวเชียงใหม่สามารถก่อตั้งโรงเรียนแพทย์เชียงใหม่ขึ้น โดยความช่วยเหลือของสหรัฐอเมริกา
ต่อมารัฐบาลของจอมพลสฤษดิ์ ธนะรัชต์ มีนโยบายที่จะจัดตั้งโรงเรียนแพทย์ศาสตร์เชียงใหม่ จึงได้เกิดความร่วมมือกับตระกูลนิมมานเหมินท์-ชุติมาในการจัดหาที่ดิน ซึ่งรัฐบาลก็ได้ที่ดินริมถนนสุเทพมาเพื่อจัดตั้งโรงเรียนแพทย์ศาสตร์ ต่อมาเมื่อมีโครงการจะจัดตั้งมหาวิทยาลัยเชียงใหม่ ดร.พอล ดับบลิว ซีเกอร์ส ที่ปรึกษาจากมหาวิทยาลัยอินเดียนา ให้คำแนะนำว่าพื้นที่ราบเชิงดอยสุเทพมีความเหมาะสมเพราะใกล้เมืองและมีแหล่งน้ำ ที่ดินที่รัฐบาลต้องการในขั้นต้น มีเนื้อที่รวมกว่าสี่ร้อยไร่ โดยเป็นในส่วนที่ดินของนายกีและนางกิมฮ้อจำนวน 112 ไร่ จึงได้ตกลงขายซื้อขายในราคาถูก ต่อมานายกีและนางกิมฮ้อก็บริจาคที่ดินเพิ่มเติมให้แก่มหาวิทยาลัยสองครั้ง ในที่สุด มหาวิทยาลัยเชียงใหม่ก็จัดตั้งสำเร็จในปี 2507 นอกจากนี้ยังบริจาคที่ดินบางส่วนเพื่อใช้ตัดถนนใหม่เพื่อให้การจราจรคล่องตัว (ถนนนิมมานเหมินท์ในปัจจุบัน)